Source: http://docplayer.fi/343739-Erikoiskuljetustoiminta-tienpitajan-nakokulmasta.html
Timestamp: 2018-02-24 18:58:05+00:00
Document Index: 63593

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Erikoiskuljetustoiminta tienpitäjän näkökulmasta - PDF
Download "Erikoiskuljetustoiminta tienpitäjän näkökulmasta"
1 Hanna Setälä Erikoiskuljetustoiminta tienpitäjän näkökulmasta Tiehallinnon selvityksiä 4/2003
3 Hanna Setälä Erikoiskuljetustoiminta tienpitäjän näkökulmasta Tiehallinnon selvityksiä 4/2003 Tiehallinto Tampere 2002
4 ISSN ISBN X TIEH Oy Edita Prima Ab Helsinki 2003 Julkaisua myy/saatavana: Tiehallinto, julkaisumyynti Faksi S-posti Tiehallinto HÄMEEN TIEPIIRI Liikenteen palvelut Åkerlundinkatu 5 B PL TAMPERE Puhelinvaihde
5 Hanna SETÄLÄ: Erikoiskuljetustoiminta tienpitäjän näkökulmasta. Tampere Tiehallinto, Hämeen tiepiiri. Tiehallinnon selvityksiä 4/ s. + liitt. 32 s. ISSN , ISBN X, TIEH Asiasanat: Erikoiskuljetus, tienpito, liikenneturvallisuus Aiheluokka: TIIVISTELMÄ Erikoiskuljetus on tiekuljetus, jossa ylitetään jokin tiellä yleisesti sallittu enimmäismitta tai -massa. Erikoiskuljetus voi olla leveä, korkea, pitkä tai raskas tai kaikkia näitä. Erikoiskuljetukset muodostavat koko tieliikenteestä vain hyvin pienen osan, mutta niillä on suuri merkitys Suomen kansantaloudelle. Teollisuutemme kilpailukyvyn kannalta erikoiskuljetukset ovat välttämättömiä. Niiden voidaan katsoa olevan tärkeä osa teollista tuotantoprosessia. Erikoiskuljetus on suurien mittojensa vuoksi aina tiellä liikkuessaan riski muille tienkäyttäjille. Erikoiskuljetukset joutuvat usein liikkumaan liikennesääntöjen vastaisesti ja pysähtelemään erilaisia esteitä kiertäessään. Tämä huonontaa muun liikenteen sujuvuutta. Erikoiskuljetusten tarve liikkua liikennesääntöjen vastaisesti johtuu suurelta osin nykyisen liikenneympäristön puutteista. Erikoiskuljetusten tarpeita ei ole osattu ottaa huomioon liikennejärjestelmää kehitettäessä. Ongelman on aiheuttanut suunnittelijoiden tietämättömyys. Suunnittelijoiden käytössä ei ole ollut konkreettisia suunnitteluohjeita erikoiskuljetusten käyttämien kohteiden suunnitteluun ja mitoitukseen. Tämän tutkimuksen tarkoituksena on selvittää nykyisen liikenneympäristön erikoiskuljetuksille aiheuttamia ongelmia ja niiden ratkaisuja. Liikenneympäristön ongelmakohteita selvitetään asiakaskyselyjen avulla. Asiakkaiden esittämät ongelmakohteet analysoidaan tarkemmin ja ongelmiin esitetään parannusehdotuksia. Tienpitäjällä on suuri vaikutus erikoiskuljetustoimintaan. Tienpitäjän erikoiskuljetuksia koskevilla päätöksillä vaikutetaan koko tieliikenteen liikenneturvallisuuteen ja sujuvuuteen. Tässä tutkimuksessa esitetään tienpitäjän toimintaan liittyviä kehittämiskohteita ja parannusehdotuksia, joiden avulla pyritään vähentämään erikoiskuljetuksiin liittyviä riskejä ja parantamaan kaikkien tienkäyttäjien liikenneturvallisuutta.
7 Hanna SETÄLÄ: Special transport operations from the perspective of road maintenance authorities. Tampere Finnish Road Administration. Finnra Reports 4/ p. + app. 32 p. ISSN , ISBN X, TIEH Keywords: Special transport, road maintenance, traffic safety SUMMARY Special transport is a road transport where certain maximum allowed measures or mass are exceeded. Special transport can be broad, high, long or heavy or all of these. Special transports represent a very small amount of total road traffic, but these have a big influence on the national economy. From the competitiveness-wise of our industry the special transports are essential. These can be seen as an important part of industrial production process. Special transport creates a risk for other road users because of large dimensions. Special transports are often forced to behave against traffic regulations and to stop when passing different kind of obstacles. This reduces the traffic flow. The need of special transports to act against traffic regulations depends mainly on the lacks in the traffic environment. The needs of special transports have not been taken into account in the design of transportation systems. This bases on the ignorance of road designers. They have not had tools, concrete design instructions, to design routes or constructions suitable for special transports. This study aims to clarify the problems of the special transports caused by current traffic environment and to settle these problems. The problematic items of traffic environment will be clarified by using customer callups. The problematic points presented by customers will be analyzed more precise and proposals for improvement will be presented. The road maintenance authorities have a great influence on special transport operations. The decisions made by the road maintenance authorities have a wide influence on traffic safety and traffic flow. This study will present subjects for the development of the work of road maintenance authorities as well as items to be developed. The aim is to reduce the risks connected to special transports and to improve the traffic safety of all road users.
9 ESIPUHE Erikoiskuljetukset muodostavat koko tieliikenteestä vain hyvin pienen osan, mutta niillä on suuri merkitys Suomen kansantaloudelle. Teollisuutemme kilpailukyvyn kannalta erikoiskuljetukset ovat välttämättömiä. Niiden voidaan katsoa olevan tärkeä osa teollista tuotantoprosessia. Erikoiskuljetus on suurien mittojensa vuoksi aina tiellä liikkuessaan riski muille tienkäyttäjille. Erikoiskuljetukset joutuvat usein liikkumaan liikennesääntöjen vastaisesti ja pysähtelemään erilaisia esteitä kiertäessään. Tämä huonontaa muun liikenteen sujuvuutta. Tämän selvityksen tavoitteena on arvioida tienpitäjän toiminnan vaikutuksia erikoiskuljetustoimintaan sekä liikenneympäristön erikoiskuljetuksille aiheuttamia ongelmia. Tutkimus on tehty Hämeen tiepiirissä. Selvityksen on tehnyt diplomityönään tekniikan ylioppilas Hanna Setälä. Työn ohjauksesta ja tarkastuksesta vastasivat professori Jorma Mäntynen Tampereen teknillisesti korkeakoulusta ja liikenteen palvelupäällikkö Heikki Ikonen Hämeen tiepiiristä. Heidän rakentavat ehdotuksensa, neuvonsa ja kommenttinsa olivat korvaamattomia työn lopputuloksen kannalta. Erityiskiitos kaikille, jotka kommentoivat ja kannustivat työn valmistumista kirjoitusvaiheessa. Tampereella joulukuussa 2002 Tiehallinto Hämeen tiepiiri Liikenteen palvelut
11 Erikoiskuljetustoiminta tienpitäjän näkökulmasta 9 Sisältö 1 JOHDANTO 11 2 ERIKOISKULJETUSTOIMINNAN PERUSTEET Erikoiskuljetuksen määritelmä Erikoiskuljetuksia koskeva lainsäädäntö Kuljetusluvalliset erikoiskuljetukset 17 3 ERIKOISKULJETUSTEN KULJETUSMAHDOLLISUUDET Kuljetusmuodot Tienpitäjän vaikutus kuljetusmuodon valintaan 25 4 ASIAKKAIDEN NÄKEMYS ERIKOISKULJETUSTOIMINNAN ONGELMAKOHTEISTA Haastattelututkimus Kyselytutkimus 30 5 ERIKOISKULJETUSTEN LIIKENTEELLISET ONGELMAKOHTEET Kiertoliittymät Taajamajärjestelyt Alikulkupaikat Kantavuudeltaan rajoitetut sillat Valaisinpylväät Liikenteen ohjauslaitteet Rautatien tasoristeys Ilmajohdot Tieverkon talvihoito Liikenteelle aiheutuva häiriö Erikoiskuljetusonnettomuudet 85 6 VIRANOMAISTOIMINNAN KEHITTÄMINEN Suurten erikoiskuljetusten tavoitetieverkko Erikoiskuljetusten liikenteenohjaaja -koulutus ERIKU erikoiskuljetusten reitinhakujärjestelmä Eritasoliittymien numerointi Valvonta Tiedottaminen 98 7 YHTEENVETO 100
12 10 Erikoiskuljetustoiminta tienpitäjän näkökulmasta 8 VIITTEET 102 LIITTEET
13 Erikoiskuljetustoiminta tienpitäjän näkökulmasta 11 JOHDANTO 1 JOHDANTO Erikoiskuljetus on tiekuljetus, jossa ylitetään jokin asetuksessa ajoneuvojen käytöstä tiellä sallittu enimmäismitta tai -massa tai kuljetus on kuormattu samaisen asetuksen vastaisesti. Erikoiskuljetus voi olla leveä, korkea, pitkä tai raskas tai kaikkia näitä. Erikoiskuljetuksia suorittavat ensisijaisesti alaan erityisesti perehtyneet kuljetusliikkeet. Erikoiskuljetuksen tilaajia ovat pääasiassa teollisuuslaitokset, etenkin metalliteollisuuden ja rakennusalan yritykset. Suomessa suoritettavista erikoiskuljetuksista valmistui vuonna 2000 tutkimus Tielaitoksen erikoiskuljetustoiminta vuonna Tutkimuksen mukaan vuonna 1999 suoritettiin Suomen teillä noin erikoiskuljetusta (Vahlberg 2000, s. 9). Tämä on vajaa prosentti kaikista kuorma-autoilla vuonna 1999 suoritetuista kuljetuksista. Edellinen erikoiskuljetustoimintaa koskeva tutkimus on vuodelta Tällöin erikoiskuljetusten määräksi arvioitiin noin kuljetusta vuodessa (TVH 1989, s. 1). Nämä luvut eivät kuitenkaan ole suoraan vertailukelpoisia, sillä lainsäädännön muutoksista johtuen erikoiskuljetukseksi määriteltävän kuljetuksen mittarajat ovat muuttuneet. Tiellä suoritettava erikoiskuljetus on Suomen sisäisessä liikenteessä pääasiallisin keino kookkaiden ja raskaiden esineiden kuljetuksissa. Tieerikoiskuljetuksella on monia etuja muihin kuljetusmuotoihin verrattuna. Tällaisia ovat mm.: Tieverkon tiheys (ovelta - ovelle), mahdollisuus kuljettaa mitoiltaan suurempia esineitä kuin rautateitse, kuljetusajoneuvojen monipuolisuus, kuljetusajoneuvojen hyvä saatavuus sekä ylimääräisten siirtokuormausten välttäminen. Erikoiskuljetuksilla on huomattava merkitys Suomen kansantaloudelle. Erityisesti raskaan konepajateollisuuden kilpailukyvyn kannalta erikoiskuljetukset ovat välttämättömiä ja niiden voidaan katsoa kuuluvan kiinteänä osana teolliseen tuotantoprosessiin. Erikoiskuljetusten merkitys suomalaisen raskaan teollisuuden kilpailukyvylle on monin verroin liikennesuoritetta ja liikevaihtoa suurempi. Erikoiskuljetusten mitat ja massat ovat viime vuosina olleet jatkuvassa kasvussa. Tämä aiheuttaa erikoiskuljetusten suorittamiselle lisääntyviä haasteita. Esimerkiksi tarve liikennesääntöjen vastaiseen liikkumiseen kasvaa kuljetuksen mittojen kasvaessa. Samanaikaisesti erikoiskuljetusten mittojen kasvun kanssa myös muun liikenteen liikennemäärät ovat kasvaneet huo-
14 12 Erikoiskuljetustoiminta tienpitäjän näkökulmasta JOHDANTO mattavasti. Erikoiskuljetusten suorittaminen aiheuttaa tällöin yhä enemmän haittaa muun liikenteen sujuvuudelle. Erikoiskuljetusten liikenteenohjaajien ja -suorittajien ammattitaidolla on entistä suurempi merkitys tienkäyttäjien turvallisuuden ja muun liikenteen sujuvuuden kannalta. Erikoiskuljetusten turvallinen sujuminen nykyisessä liikenneympäristössä asettaa velvoitteita myös tienpitäjälle. Tässä tutkimuksessa kuvataan erikoiskuljetustoimintaa ja sen kehittämistä tienpitäjän kannalta. Tutkimuksessa selvitetään niitä tienpitäjän toimenpiteitä, joilla on vaikutusta erikoiskuljetusten sujuvuuteen ja etenkin liikenneturvallisuuteen.
15 Erikoiskuljetustoiminta tienpitäjän näkökulmasta 13 ERIKOISKULJETUSTOIMINNAN PERUSTEET 2 ERIKOISKULJETUSTOIMINNAN PERUSTEET Erikoiskuljetuksia koskee sama lainsäädäntö kuin kaikkia muitakin Suomen teillä liikkuvia ajoneuvoja. Tämän lisäksi lainsäädäntö sisältää pelkästään erikoiskuljetuksia koskevia määräyksiä. Erikoiskuljetuksia koskevaa lainsäädäntöä ohjaa Liikenne- ja viestintäministeriö. Erikoiskuljetusten käytännön suorittamista ohjataan lisäksi Tiehallinnon myöntämään kuljetuslupaan liittyvillä lupamääräyksillä ja -ehdoilla. Erikoiskuljetuksia koskeva lainsäädäntö esitetään liitteessä 1 ja Tiehallinnon myöntämään kuljetuslupaan liittyvät lupamääräykset ja -ehdot liitteessä Erikoiskuljetuksen määritelmä Liikenneministeriön päätös erikoiskuljetuksista ja erikoiskuljetusajoneuvoista (1715/92) määrittelee erikoiskuljetuksen seuraavasti: Erikoiskuljetus on kuormaamattoman tai jakamattomalla esineellä kuormatun ajoneuvon taikka ajoneuvoyhdistelmän kuljetus, jossa ylitetään ainakin yksi ajoneuvojen käytöstä tiellä annetun asetuksen mukaan tiellä yleisesti sallittu mitta tai massa taikka ajoneuvo on ollut kuormattava kuorman laadusta johtuen sanotun asetuksen 45 :n säännöksistä poiketen (Edita 2002, s. 189). Määritelmän perusteella erikoiskuljetuksena saa siis kuljettaa vain sellaista jakamatonta esinettä, jota ei voi kuljettaa tielle yleisesti sallittujen mittarajojen puitteissa millään normaaliliikenteen ajoneuvolla. Lisäksi erikoiskuljetuksen yleisen kuormausperiaatteen mukaan jakamaton esine on ensisijaisesti kuormattava tai kuljetettava sellaisella ajoneuvolla tai ajoneuvoyhdistelmällä, jolla ei tarpeettomasti ylitetä yleisesti tielle sallittuja mittoja tai massa-arvoja. Jakamattomalla esineellä tarkoitetaan ajoneuvojen käytöstä tiellä annetun asetuksen (1257/92) 2 :n 4 momentin mukaan kuormaa, jota ei voida tiekuljetuksessa kohtuullisin kustannuksin tai vahingonvaaraa aiheuttamatta jakaa kahteen tai useampaan kuormaan. Jakamatonta kuormaa ei voida sen massan tai mittojen takia kuljettaa millään ajoneuvolla tai ajoneuvoyhdistelmällä ylittämättä tiellä yleisesti sallittua massa- tai mitta-arvoa. Tämän lisäksi Liikenne- ja viestintäministeriön asetus (750/2001) määrittelee jakamattomalla kuormalla tarkoitettavan edellä määritellyn lisäksi seuraavaa: Erikoiskuljetuksena kuljetettavaa kuormaa, jota rakenteensa vuoksi on kuljetettava useamman esineen kokonaisuutena, yhdistettyä kuljetusta varten erityiselle kuljetusalustalle pakattua kone- tai laitekokonaisuutta tai
16 14 Erikoiskuljetustoiminta tienpitäjän näkökulmasta ERIKOISKULJETUSTOIMINNAN PERUSTEET ulkomaille vietävää tai sieltä tuotavaa tyhjää tai lähtöpaikalla valmiiksi kuormattua, yli 2,8 metriä korkeaa tai yli 12,3 metriä pitkää, merikuljetukseen suunniteltua konttia. Viimeisessä kohdassa tarkoitetun korkean kontin kuljetus ei kuitenkaan saa ylittää 4,3 metrin korkeutta tai pitkän kontin kuljetus puoliperävaunuyhdistelmänä 17 metrin pituutta. Myöskään 48 tonnin kokonaispaino ei saa ylittyä. Muussa tapauksessa kontti katsotaan jakamattomaksi esineeksi vain jakamattoman esineen pakkauksena tai tyhjänä kuljetettaessa. 2.2 Erikoiskuljetuksia koskeva lainsäädäntö Erikoiskuljetuksiin sovelletaan Suomessa seuraavia säädöksiä: Asetus ajoneuvojen rakenteista ja varusteista 1256/92 (muutoksineen), asetus ajoneuvojen käytöstä tiellä 1257/92 (muutoksineen), Liikenneministeriön päätös erikoiskuljetuksista ja erikoiskuljetusajoneuvoista 1715/92 ja muutokset 442/98, 958/98 sekä 750/2001 ja erikoiskuljetusluvan lupamääräykset ja -ehdot. Suomen teillä liikkuvien ajoneuvojen massoja ja mittoja säädellään ajoneuvojen käytöstä tiellä annetussa asetuksessa (1257/92). Asetuksen mukaan auton ja perävaunun suurin sallittu korkeus on 4,20 metriä ja leveys 2,60 metriä. Ajoneuvoyhdistelmän pituus kuorma-auton ja puoliperävaunun yhdistelmänä saa olla 16,50 metriä ja kuorma-auton ja kaksi- tai useampiakselisen varsinaisen perävaunun yhdistelmänä 25,25 metriä. Autoa tiellä kuljetettaessa saa sen kokonaismassa kolmeakselisessa autossa olla 25 tonnia ja neliakselisessa autossa 31 tonnia. Auton ja perävaunun yhdistelmän kokonaismassa puoliperävaunuyhdistelmässä saa olla enintään 48 tonnia ja auton ja varsinaisen perävaunun vähintään seitsemänakselisessa yhdistelmässä 60 tonnia. Asetus rajoittaa myös auton tai perävaunun akselille kohdistuvia massoja. Akselimassa ei saa ylittää vetävässä akselissa 11,5 tonnia ja muussa akselissa 10 tonnia. Lisäksi asetuksessa esitetään teliakseleille omat massarajat, jotka riippuvat telin akselivälistä ja varustelusta. Kaikki kuljetukset, jotka ylittävät nämä mitta- ja massarajat, ovat erikoiskuljetuksia. Erikoiskuljetuksille sallittuja mittoja käsitellään Liikenneministeriön päätöksessä erikoiskuljetuksista ja erikoiskuljetusajoneuvoista (1715/92 ja muutos 750/2001). Päätöksessä erotellaan Euroopan talousalueeseen kuuluvassa valtiossa (ETA-valtio) rekisteröidyt ja käyttöönotetut ajoneuvot muissa valtioissa rekisteröidyistä tai käyttöönotetuista ajoneuvoista. Seuraavassa käsitellään ainoastaan ETA-valtiossa rekisteröityjä tai käyttöönotettuja ajoneuvoja koskevia määräyksiä. Erikoiskuljetuspäätöksen mukaan erikoiskuljetuksen suurin korkeus maasta mitattuna muulla kuin henkilö- tai pakettiautolla tai niiden perävaunulla kul-
17 Erikoiskuljetustoiminta tienpitäjän näkökulmasta 15 ERIKOISKULJETUSTOIMINNAN PERUSTEET jetettaessa saa olla enintään 4,40 metriä ja suurin leveys 4,00 metriä. Tästä poiketen saa tietyn työkonetyypin kuljetukseen tarkoitetun, erityisellä kuljetusritilällä varustetun, ajoneuvon suurin sallittu leveys kuormattuna olla enintään 3,50 metriä ja henkilö- tai pakettiauton perävaunulla venettä tai purjelentokonetta kuljetettaessa enintään 2,60 metriä. Traktoriin kytketyllä perävaunulla vain venettä, maatalouteen tai tienpitoon käytettävää konetta tai laitetta kuljetettaessa tai turvetuotantoon liittyvässä kuljetuksessa leveys saa olla enintään 4,00 metriä. Traktorilla ja tietyn konetyypin kuljetukseen rakennetulla traktoriperävaunulla työkonetta kuljetettaessa saa leveys olla enintään 3,50 metriä. Traktorilla ja traktoriperävaunulla pylväitä kuljetettaessa kuitenkin enintään 2,60 metriä. Pituuden osalta päätös määrää henkilö- tai pakettiauton perävaunulla venettä tai purjelentokonetta kuljetettaessa ja traktoriin kytketyllä perävaunulla venettä, maatalouteen tai tienpitoon käytettävää konetta tai laitetta kuljetettaessa sekä traktorilla ja tietyn konetyypin kuljetukseen rakennetulla traktoriperävaunulla työkonetta kuljetettaessa yhdistelmän pituudeksi enintään 20,00 metriä. Tietyn työkonetyypin kuljetukseen tarkoitetun, erityisellä kuljetusritilällä varustetun, ajoneuvon suurin sallittu pituus on enintään 16,00 metriä. Turvetuotantoon liittyvissä traktorikuljetuksissa pituus saa olla enintään 27,00 metriä. Kuorma-auton ja erikoiskuljetukseen hyväksytyn varsinaisen perävaunun yhdistelmän pituus saa olla enintään 27,00 metriä ja kuormaauton ja puoliperävaunun tai vastaavan hinattavan laitteen yhdistelmän enintään 30,00 metriä. Edellä kuvattujen mittojen mukaisissa erikoiskuljetuksissa eivät akseli-, teli- ja kokonaismassa saa ylittää ajoneuvojen käytöstä tiellä annetun asetuksen mukaan tiellä yleisesti sallittuja massa-arvoja. Erikoiskuljetusten yleisesti sallitut mitat esitetään taulukossa 1.1. Taulukosta käy ilmi myös se, voiko kyseiseen mittaan saada Tiehallinnon myöntämällä kuljetusluvalla poikkeuksen. Taulukossa 1.2 esitetään mittarajat erikoiskuljetuksen kuormanylityksille. Tiehallinnon kuljetusluvalla voi kaikkiin kuormanylitysmittoihin saada poikkeuksen. Taulukoissa esitettyjen mittarajojen mukaiset erikoiskuljetukset eivät tarvitse erillistä kuljetuslupaa.
18 16 Erikoiskuljetustoiminta tienpitäjän näkökulmasta ERIKOISKULJETUSTOIMINNAN PERUSTEET Taulukko 1.1 Erikoiskuljetukselle sallitut vapaat mittarajat EU- tai ETAvaltiossa rekisteröidyille ajoneuvoille ja ajoneuvoyhdistelmille (asetus 750/2001). Ajoneuvo tai -yhdistelmä, joka on rekisteröity EU- tai ETAvaltiossa Kuorma-auto Kuorma-auto, jossa kuljetusritilä tai vastaava varustus, kun kuormana on työkone Korkeus m Leveys m 4,40 4,00 4,40 Pituus m 12 Kuljetusluvalla ylitykseen lupa Kyllä Ei Kyllä 3,50 16 Ei Moottorityökone 4,40 4,00 20,00 Kyllä Kuorma-auto ja varsinainen 4,40 4,00 Kyllä perävaunu tai moduuliyhdistelmä, kuorman ylitys takana enintään 3 m 25,25 Ei Kuorma-auto ja varsinainen erikoiskuljetusperävaunu Kuorma-auto ja puoliperävaunu Kuorma-auto ja hinattava laite Turvetuotantokone, traktori ja kuormaamaton turvetuotantoperävaunu tai hinattava laite Traktori ja traktoriperävaunu kun kuormana on vene, maatalous- tai tienpitokone tai -laite Traktori ja traktoriperävaunu, kun kuormana on työkone. Traktori ja Traktoriperävaunu kun kuormana ovat pylväät Henkilö- tai pakettiauto ja perävaunu, kun kuormana on vene tai purjelentokone 4,40 4,00 27,00 Kyllä 4,40 4,00 30,00 Kyllä 4,40 4,00 30,00 Kyllä 4,40 4,00 27,00 Kyllä 4,40 4,00 20,00 Ei 4,40 3,50 20,00 Ei 4,20 2,60 20,00 Ei 4,20 2,60 20,00 Ei
19 Erikoiskuljetustoiminta tienpitäjän näkökulmasta 17 ERIKOISKULJETUSTOIMINNAN PERUSTEET Taulukko 1.2 Kuormanylityksen mittarajat erikoiskuljetuksessa (asetus 750/2001). Kuorman ylitykset ajoneuvon ääriviivan yli sallittujen pituuksien rajoissa Pituus m Kuljetusluvalla ylitykseen lupa Ajoneuvon edessä kaikissa tapauksissa 2,00 Kyllä Yksittäisen ajoneuvon tai kuorma-auton ja varsinaisen perävaunun tai moduulin yhdistelmissä takana 3,00 Kyllä Kuorma-auton ja varsinaisen erikoiskuljetusperävaunun, traktori-, henkilö- tai pakettiauton yhdistelmän 4,00 Kyllä takana Kuorma-auton ja puoliperävaunun yhdistelmän takana 6,00 Kyllä 2.3 Kuljetusluvalliset erikoiskuljetukset Erikoiskuljetuksen mittojen ylittäessä taulukoissa 1.1 ja 1.2 ilmoitetut mittarajat tai ajoneuvon akseli-, teli-, kokonais- tai yhdistelmämassan ylittäessä teille yleisesti sallitut arvot, tarvitsee erikoiskuljetus kuljetusluvan. Suomessa kuljetuslupia myöntää Tiehallinto Manner-Suomessa ja Ahvenanmaan maakuntahallitus Ahvenanmaalla. Tiehallinto voi myöntää erikoiskuljetusluvan ajoneuvon tai ajoneuvoyhdistelmän käyttämiseen teillä, kun ajoneuvon akseli-, teli-, kokonais- tai yhdistelmämassat ylittävät teille yleisesti sallitut arvot. Kuljetuslupa voidaan myöntää vain ajoneuvon tai ajoneuvoyhdistelmän rekisteriin merkittyjen massojen rajoissa. Mittarajoihin, joiden ylitykselle voidaan asetuksen mukaan myöntää lupa (taulukot 1.1 ja 1.2), ei periaatteessa ole olemassa ylärajaa. Käytännössä tie- ja liikenneolosuhteet asettavat kuitenkin mitoille ylärajan. Tiehallinto voi myöntää erikoiskuljetusluvan myös muualla kuin yleisellä tiellä tapahtuvaa kuljetusta varten. Tämä edellyttää kuitenkin asianomaisen tienpitäjän (esimerkiksi kaupunki, tiehoitokunta) suostumusta. Käytännössä Tiehallinto on tehnyt esimerkiksi suurimpien kaupunkien kanssa sopimuksia katuverkon käytöstä erikoiskuljetusreittien osana. Kuvassa 1.1 on esitetty Tielaitoksen (nykyinen Tiehallinto) myöntämien kuljetuslupien määrän kehitys 1990-luvulla.
20 18 Erikoiskuljetustoiminta tienpitäjän näkökulmasta ERIKOISKULJETUSTOIMINNAN PERUSTEET Lukumäärä Kuva 1.1 Tielaitoksen (nykyinen Tiehallinto) myöntämät kuljetusluvat vuosina (Tiehallinto, Seppo Terävä). Tielaitoksen (nykyinen Tiehallinto) vuonna 1999 myöntämien kuljetuslupien perusteella erikoiskuljetuksen keskimääräinen kuljetuskorkeus oli 4,66 metriä. Keskimääräinen kuljetusleveys oli 3,85 metriä ja kuljetuspituus 27,4 metriä. Yliraskaan kuljetuksen keskimääräinen kokonaismassa oli 72,4 tonnia. Suurimmat erikoiskuljetuksille vuonna 1999 myönnetyt mitat olivat: korkeus 11 metriä, leveys 14 metriä, pituus 65 metriä ja kokonaismassa 660 tonnia (Vahlberg 2000, s. 53). Vastaavasti vuonna 1986 erikoiskuljetusten keskimääräinen kuljetuskorkeus oli 4,3 metriä, leveys 3,3 metriä ja pituus 19 metriä (TVH 1989, s. 1). Alle 60 tonnin kokonaismassalle myönnettyjen lupien osuus vuonna 1986 oli 84 % ja vuonna 1999 vastaavasti 51 % lupamäärästä (Vahlberg 2000, s. 51). Tästä voidaan todeta, että erikoiskuljetusten mitat ja massat ovat kasvaneet vuosien kuluessa. Taulukoissa on esitetty Tielaitoksen (nykyinen Tiehallinto) vuonna 1999 myöntämien erikoiskuljetuslupien jakautuminen korkeuden, leveyden, pituuden ja kokonaismassan mukaan.
21 Erikoiskuljetustoiminta tienpitäjän näkökulmasta 19 ERIKOISKULJETUSTOIMINNAN PERUSTEET Taulukko 1.3 Kuljetuslupien jakautuminen kuljetuksen korkeuden mukaan (Vahlberg 2000, liite 7). KORKEUS Yhteensä %-osuus Kumulatiivinen kpl luvista kertymä (%) Ei tiedossa 61 0,7 0,7 <= 4.2 m ,2 20, m ,8 37, m 865 9,6 47, m ,9 83, m ,7 93, m 302 3,4 97, m 131 1,4 98, m 86 0,9 99,6 > 7.0 m 35 0,4 100,0 Yhteensä ,0 Taulukko 1.4 Kuljetuslupien jakautuminen kuljetuksen leveyden mukaan (Vahlberg 2000, liite 8). LEVEYS Yhteensä %-osuus Kumulatiivinen kpl luvista kertymä (%) Ei tiedossa 100 1,1 1,1 <= 2.6 m ,0 16, m ,8 29, m ,6 52, m ,0 70, m 778 8,7 79, m ,4 89, m 676 7,5 97, m 231 2,6 99,7 > 8.0 m 27 0,3 100,0 Yhteensä ,0
22 20 Erikoiskuljetustoiminta tienpitäjän näkökulmasta ERIKOISKULJETUSTOIMINNAN PERUSTEET Taulukko 1.5 Kuljetuslupien jakautuminen kuljetuksen pituuden mukaan (Vahlberg 2000, liite 9). PITUUS Yhteensä %-osuus Kumulatiivinen kpl luvista kertymä (%) Ei tiedossa 116 1,3 1,3 <= 16.5 m ,7 19, m ,6 52, m ,8 69, m ,6 93, m 447 5,0 98, m 130 1,4 99,4 > 40.0 m 53 0,6 100,0 Yhteensä ,0 Taulukko 1.6. Kuljetuslupien jakautuminen kuljetuksen kokonaismassan mukaan (Vahlberg 2000, liite 10). KOKONAISMASSA Yhteensä %-osuus Kumulatiivinen kpl luvista kertymä (%) Ei tiedossa ,4 43,4 <= 48.0 t 661 7,4 50, t 778 8,6 59, t ,0 69, t ,1 84, t 711 7,9 92, t 239 2,7 95, t 381 4,2 99, t 40 0,5 99, t 11 0,1 99,9 > t 7 0,1 100,0 Yhteensä ,0
23 Erikoiskuljetustoiminta tienpitäjän näkökulmasta 21 ERIKOISKULJETUSTEN KULJETUSMAHDOLLISUUDET 3 ERIKOISKULJETUSTEN KULJETUSMAHDOLLISUUDET Poikkeuksellisen suurikokoisten tai raskaiden jakamattomien esineiden kuljetustarve johtuu yleensä ns. pakottavista tai taloudellisista syistä. Pakottavia syitä suurikokoisten tai raskaiden esineiden kuljettamiseen ovat mm. seuraavat (Kangas 1992, s. 9): Esine on mahdollista tehdä lopulliseen kokoonsa vain tehtaassa. Tällöin se on kuljetettava asennuspaikalle kokonaisena. Esineen valmistaminen vaatii tarkkuutta tai erikoislaitteita, joita ei ole käytettävissä asennuspaikalla. Esine on muusta syystä välttämättä valmistettava isokokoiseksi ja jakamattomaksi eikä sitä voi kuljettaa pienemmissä osissa (esimerkiksi paineastia). Esine on jatkuvassa työkäytössä oleva työkone (maanrakennuskone, ajoneuvonosturi tms.). Pelkästään taloudelliset näkökohdat eivät saisi olla syynä esineiden kuljettamiseen suurikokoisina tai raskaina. Suurikokoisten ja raskaiden esineiden kuljetukset taloudellisista syistä ovat perusteltuja lähinnä sellaisissa tapauksissa, joissa esineen valmistaminen pienemmissä osissa johtaisi huomattavaan kustannusten kasvuun ja epätasaiseen laatuun. Tällöin toiminnan voidaan katsoa olevan kokonaistaloudellisesti tarkoituksenmukaista. Suurien ja raskaiden esineiden kuljettamisen merkitys teollisuudelle on etupäässä taloudellinen. Esineen kuljettaminen kokonaisena merkitsee paitsi kuljetuskustannusten pienenemistä, yleensä myös mahdollisuutta esineen valmistamisessa tehtävän työn parempaan organisointiin. Tehtaassa toteutettu työ on helpompi rationalisoida ja laadunvalvonta on helpommin toteutettavissa ja tehostettavissa. Tehokkaamman, turvallisemman ja miellyttävämmän työympäristön aikaansaaminen onnistuu tehtaalla asennuspaikkaa helpommin (Kangas 1992, s. 9). Suurien ja raskaiden esineiden kuljettamisella teollisuudelle saavutettavia etuja ovat lisäksi kansainvälisen kilpailukyvyn paraneminen ja työvoiman keskitetty hyväksikäyttö. Erikoiskuljetuksena kuljetettavista esineistä suurin osa on rakennus- ja metalliteollisuuden tuotteita. Vuonna 1999 myönnetyistä kuljetusluvista 31 %:ssa kuljetettavana esineenä oli rakennusteollisuuden tuotteita ja 23 %:ssa metalliteollisuuden tuotteita (Vahlberg 2000, s. 42). Myös erilaisten työkoneiden ja kuljetusvälineiden osuus kuljetettavista esineistä on suuri, 19 %.
24 22 Erikoiskuljetustoiminta tienpitäjän näkökulmasta ERIKOISKULJETUSTEN KULJETUSMAHDOLLISUUDET Erikoiskuljetukset voidaan jakaa kotimaahan jääviin ja vientiin meneviin kuljetuksiin. Kotimaahan jäävistä kuljetuksista suurin osa on rakentamiseen liittyviä kuljetuksia. Nykyaikainen teollinen rakentaminen pyrkii kohottamaan tuotteen laatua ja säästämään rakennuskustannuksia tekemällä erilaiset tuotteiden osat mahdollisimman valmiiksi jo tehtaalla. Tällöin ne on jotenkin kuljetettava asennuspaikalle. Tällaiset tehdasvalmisteiset osat ovat usein isokokoisia, jolloin niiden kuljetuksista muodostuu erikoiskuljetuksia. Tyypillisiä tällaisia rakennusteollisuuden tuotteita ovat seinäelementit, erilaiset palkki- ja ristikkoelementit sekä nykyisin yhä yleisemmin rakentamisessa käytettävät tilaelementit. Viime aikoina on ruvettu rakentamaan myös pientaloja kokonaisina jo tehtaalla. Tällöin ne kuljetetaan kokonaisina tehtaalta ostajalle. Rakennusteollisuuden tuotteissa kuljetuksen paino ei yleensä tuota ongelmia, sillä suurin osa kuljetuksista on normaalipainoisia. Rakennustoimintaan kuuluviksi kuljetuksiksi voidaan katsoa myös erilaisten rakennuskoneiden kuljetukset ja ajoneuvonostureiden siirtoajot. Rakennuskoneiden ja ajoneuvonostureiden käyttö on olennainen osa rakennustoimintaa. Teollisessa rakentamisessa ajoneuvonostureiden käyttö on välttämätöntä. Myös muiden, teollisesti tuotettujen, suurien esineiden nostoissa ajoneuvonosturit ovat välttämättömiä. Rakennuskoneiden ja ajoneuvonostureiden kuljetukset ovat yleensä aina ylipainoisia. Erikoiskuljetukset ovatkin välttämätön osa teollista rakentamista. Ne kuuluvat tärkeänä osana tehokkaaseen ja rationaaliseen rakennustekniikkaan (TVH 1989, s. 41). Suomi sijaitsee kansainvälisiin markkinoihin nähden varsin syrjässä. Niinpä teollisuutemme viennin kilpailukyvylle on ensiarvoisen tärkeää, että esimerkiksi tuotteiden kuljetuskustannukset kotimaassa ovat mahdollisimman alhaiset. Erikoiskuljetuksena kuljetettavista metalliteollisuuden tuotteista viennin osuus on keskimäärin 62 %. Eräissä tuoteryhmissä viennin osuus on jopa 80 % (TVH 1989, s. 43). Erittäin tärkeä kilpailutekijä on myös tuotteen valmiusaste kotimaassa ja asennuspaikalla tarvittavan asennustyön määrä. Mitä valmiimmaksi tuote voidaan rakentaa kotimaassa, sitä vähemmän asennuspaikalla tarvitaan työtä. Tällä taataan myös lopputuloksen laatu ja virheettömyys. Tämä kuitenkin edellyttää, että tuotteesta on jo tehtaalla rakennettava valmis toiminnallinen yksikkö, jota ei voida enää jakaa osiin. Tällöin tuotteista tulee usein kookkaita, jolloin niiden kuljetus vaatii erikoiskuljetusta. Tyypillisiä tällaisia tuotteita ovat erilaiset siilot ja kattilat, paperikoneet, muuntajat ja erilaiset koneet. Erikoiskuljetukset ovat teollisuutemme kilpailukyvyn kannalta välttämättömiä ja kuuluvat tärkeänä osana teolliseen tuotantoprosessiin. 3.1 Kuljetusmuodot Erikoiskuljetuksia voidaan Suomessa suorittaa vesikuljetuksina laivalla, proomulla tai lautalla (ponttonilla) ja maakuljetuksina rautateitse tai maanteitse. Tiekuljetukset ovat merkittävin kuljetustapa erikoiskuljetusten kuljet-